open-index/open-wikipedia-markdown huggingface dataset:
Travis Kalanick

**Travis Kalnick** (født 6. august 1976 i Los Angeles) er en amerikansk gründer som er mest kjent for å ha startet selskapet Uber. I 2014 kom han med på Forbes liste over verdens rikeste mennesker. Han står pr. 2017 med en beregnet nettoformue på 6 milliarder dollar.

## Biografi
Kalanick ble født 6. august 1976 i Los Angeles. Han gikk på Granada Hills High School og begynte deretter å studere datateknologi ved University of California.

I 1998 hoppet Kalanick av studiene ved universitetet og grunnla selskapet Scour.com med seks venner fra skolen. Det som begynte som en websøkemotor ble raskt endret til et filsystem for å utveksle filer (peer-to-peer) og de hadde snart over 250 000 brukere som byttet filmer og musikk. Tross suksessen ledet det til at mer enn 30 medieselskaper stevnet Scour for opphavsrettsbrudd. I 2001 grunnla Kalnick istedet et nytt selskap, Red Swoosh, med noen av ingeniørene fra Scour. Red Swoosh utviklet dataprogrammer som effektiviserte måten musikk og video ble flyttet rundt på Internet. Vanligvis når man besøker en webside, leveres informasjonen fra en sentral server. Istedet oppdaterte Red Swoosh-programvare kontinuerlig en katalog som listet opp hvilke filer som var tilgjengelige på hvilke servere, noe som gav raskere overføring. Systemet sparte også store penger i serverinfrastruktur.

## Referanser
Holmvasselva (Sør-Varanger)

**Holmvasselva** (nordsamisk: *Suolojohka*) er ei elv i Sør-Varanger kommune i Finnmark. Den er ei sideelv til Jakobselva. Elva har utspring fra et tjern øverst i Holmvassdalen, like øst for Viksjøen, som har utløp mot vest, mens Holmvasselva renner mot øst ned til Holmsjøen, og deretter videre mot nord ned til samløpet med Jakobselva, rundt 9 kilometer sør for Grense Jakobselv.

Jakobselv-vassdraget ble i 1980 vernet mot kraftutbygging i Verneplan II for vassdrag.

## Referanser
Holmvasselva

**Holmvasselva** kan vise til flere elver i Norge:

* Holmvasselva (Sør-Varanger) – i Sør-Varanger kommune i Finnmark
* Holmvasselva (Svenningdalen i Grane) – i Svenningdalen i Grane kommune i Nordland
* Holmvasselva (Haustreisdalen i Grane) – i Haustreisdalen i Grane kommune i Nordland
* Holmvasselva (Evenes) (Skallvasselva) – i Evenes kommune i Nordland
Elena Siegman

**Elena Siegman** er en amerikansk sanger, gitarist og videospillprodusent. Hun var gitarist og en av grunnleggerne av bandet Tijuana Sweetheart. I 2012 var hun med i bandet BrownBoot som sanger.

Siden arbeidet hun sammen med Treyarch for å være sanger i flere av sangene til Zombies-spillmodusen i *[[Call of Duty: World at War]]*, *[[Call of Duty: Black Ops]]*, *[[Call of Duty: Black Ops II]]* og *[[Call of Duty: Black Ops III]]*. I 2011 ble musikken til *Call of Duty: World at War* og *Call of Duty: Black Ops* sluppet ut på et eget album kalt *Call of Duty: Black Ops - Zombies Soundtrack*, samtidig med *Rezurrection*-utvidelsespakken til *Call of Duty: Black Ops.* Noen nye versjoner av sangene hun sang ble sluppet ut i *Call of Duty: Black Ops II Zombies - Origins Soundtrack*. Tekstene til sangene hun sang i disse spillene ble skrevet av Kevin Sherwood, som var lyddesigner hos Treyarch.

24. mai 2011 ga hun ut sitt første soloalbum: *The Mighty*.

Per 2014 arbeider hun hos Bungie som videospillprodusent.

## Referanser


## Eksterne lenker
* 
*
Sandvasselva (Sør-Varanger)

**Sandvasselva** (nordsamisk: *Sáttojohka*) er ei elv i Sør-Varanger kommune i Finnmark. Den er ei sideelv til Jakobselva. Elva har utspring fra et lite vatn på nordsida av Midtfjellet. Herfra renner elva, som her kalles **Urdalselva**, mot nord ned til Vierramoen og Urdalsvatna. Den fortsetter mot nordøst ned til Sandvatnet, hvor den endrer navn til Sandvasselva og renner videre nordøstover til myrområdet Sáttojárgoulbba. Her snur elva mot øst og renner ned den slake dalsida til samløpet med Jakobselva, rundt 15 kilometer sør for Grense Jakobselv.

Jakobselv-vassdraget ble i 1980 vernet mot kraftutbygging i Verneplan II for vassdrag.

## Referanser
Epithora

* Se Systematisk inndeling

***Epithora*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, blank, brunsvart trebukk. Antennene er noe lengre enn kroppen, hvert ledd med en tann i spissen. Pronotum har rundede sider uten tenner på sidene og er litt lengre enn bredt. Dekkvingene er jevnbrede, med en gulbrun flekk litt foran midten. Beina er lange og tynne.

## Levevis
Larvene lever i død ved, mest av løvtrær.

## Utbredelse
Arten er vidt utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Elaphidiini J. Thomson, 1864 eller Phoracanthini
******** Slekten *Epithora* Pascoe, 1866
********* *[[Epithora dorsalis]]* (MacLeay, 1827)

## Kilder
* Liste over slektene
* Katalog med utbredelsesdata, amerikanske arter 

## Eksterne lenker
* Bildegalleri
* 
*
Gravanekanalen

**Gravanekanalen** er en kanal som forbinder østre og vestre havn i Kristiansand. Kanalen er delvis en kunstig gravet utvidelse av sundet mellom Kvadraturen og Odderøya.  Sundet var så grunnt at det hindret båttrafikk. Det ble gravd opp første gang rundt 1680.

Fire bruer krysser kanalen og det er rester av ytterligere ei tidligere svingbru. Det østre innløpet til kanalen er ved Hartmanns brygge (Strandpromenaden) og Nodeviga båthavn, og kanalen løper ut i vestre havn ved Lagmannsholmen og Kilden teater- og konserthus.  Deler av nordbredden av kanalen er en steinfylling som gjorde Lagmannsholmen landfast. Bebyggelsen ved Fiskebrygga med røde og okergule trehus ligger på begge sider av kanalen. Om sommeren er det heftig småbattrafikk i kanalen. Større båter hindres av den relativt lave høyden under bruene.  Havn for fiskebåter er vest for bruene.

Under den østligste brua er kunstverket «Slow Bridge», designet av Anna Berthelsen. Verket består av kvadratiske speilfliser som er laget av 5300 barn fra skoler og barnehager.

Nordøst for bruene står en minnebøsse som er formet som en sjømine, til minne om krigsseilerne 1940–1945. Den har innskriften «Fordum til sjømandens jammer og død. Nu til hans minde om innsats i nød.»

## Referanser


## Eksterne lenker
*
Hybometopia

* Se Systematisk inndeling

***Hybometopia*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En liten, slank og spinkel, blank, fint hårete, rødbrun trebukk. Antennene er noe kortere enn kroppen. Pronotum er tønneformet, lengre enn bredt. Dekkvingene er litt rundede og hvelvede, tett punkterte. Beina er ganske korte.

## Utbredelse
Arten lever i Sørøst-Europa og den asiatiske delen av Tyrkia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Graciliini Mulsant, 1839
******** Slekten *Hybometopia* Ganglbauer, 1889
********* *[[Hybometopia starcki]]* Ganglbauer, 1889
********** *[[Hybometopia starcki ivani]]* Sama, 1996
********** *[[Hybometopia starcki starcki]]* Ganglbauer, 1889

## Kilder
* Liste over slektene
* Katalog med utbredelsesdata 

## Eksterne lenker
* 
* 
* Bildegalleri
Homogenes

* Se Systematisk inndeling

***Homogenes*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange trebukker, farget i oransje og svart. Pronotum er mer eller mindre rødlig. Antennene er tynne og lengre enn kroppen hos hannene, kortere enn kroppen hos hunnene. Pronotum har rundede sider, dekkvingene er parallellsidige med et par blanke, opphøyde lengderibber.

## Utbredelse
Slekten er utbredt i Brasil, Fransk Guyana og Peru.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Heteropsini Lacordaire, 1869
******** Slekten *Homogenes* Thomson *in* Chevrolat, 1862
********* *[[Homogenes albolineatus]]* (Buquet, 1844)
********* *[[Homogenes leprieurii]]* (Buquet, 1844)
********* *[[Homogenes mimus]]* Napp & Santos, 1997
********* *[[Homogenes rubrogaster]]* Napp & Santos, 1997

## Kilder
* Liste over slektene
* Katalog med utbredelsesdata 

## Eksterne lenker
* 
*
Hans Bakketeig

**Hans Bjørn Bakketeig** (født 1956) er en norsk optiker som etter mangeårig arbeid med blinde og svaksynte i Norge, grunnla et nasjonalt senter for synshemmede i Europas fattigste land, Moldova. «Low Vision Center» ble åpnet i 2009 i Chisinau, Moldova. Arbeidet har vært støttet av den norske stat og andre samarbeidspartnere, blant annet Grieg Foundation og videregående skoler i Vestland.

## Arbeid i Moldova
I 2001 startet Bakketeig å hjelpe svaksynte i Moldova, siden har han hjulpet mange tusen mennesker der til et bedre liv. I Moldova ble personer som trengte synshjelp, ekskludert fra samfunnet. Bakketeig arbeider også med utdanning av landets helsepersonell og opp mot myndighetene, blant annet for å bedre svaksyntes rettigheter. I 2017 var han med å starte en 4-årig optometriutdanning ved medisinsk universitet Nicolae Testemitanu i Chisinau, sammen med bl.a. Universitetet Sør-øst Norge.

Hans Bjørn Bakketeig var tidligere tilknyttet hjelpeorganisasjonen «Hjelp Moldova» – fra 2021 arbeider han i «I care – Norway». Organisasjonen samarbeider med øyelege Jan Askvik og Bergen øyelegesenter som har bidratt sterkt til utviklingen av kompetanse og utstyr innen oftalmologi.

## Utmerkelser
* I 2017 ble H.B. Bakketeig utnevnt til ridder av første klasse av Den Kongelige Norske Fortjenstorden. 
* I 2022 ble han utnevnt til æresdoktor ved universitetet Nicolae Testemitanu for sin innsats for utviklingen av optometri i landet.
* I 2012 ble han utnevnt til «Optometrist of the year» av World Council of Optometry. 
* Samme år mottok han Rotarys høyeste utmerkelse, Paul Harris Fellow-prisen. 
* I 2015 ble han kåret til «Norske helter» på TV-Norge. 
* I 2017 mottok han og synssenteret i Moldova, pris fra FN, for sitt arbeid for menneskerettigheter.

## I media
Reportasjen «Mirakelet i Moldova» v/ Kjersti Mjør i *[[BT-magasinet]]* 16-2014 omhandlet Hans Bjørns arbeid i Moldova. I 2015 var Bakketeig med i TV-programmet «Norske helter» på TV-Norge. Regissør Stian Indrevoll og hans filmteam fulgte Hans Bjørn Bakketeigs arbeid i Moldova i tre år. Dette resulterte i dokumentaren Mirakelet i Moldova / *Moldovan Miracle*. Filmen hadde internasjonal premiere i 2017. Filmen er senere blitt vist i ti land.

## Referanser
Bildende Kunstneres Hjelpefond

**Bildende Kunstneres Hjelpefond**, forkortet **BKH**, er en institusjon som støtter produksjon av kunst i Norge gjennom tilskuddsordninger, stipender og kunstpriser.

Midlene som fordeles er generert av en lovpålagt avgift på 5 % ved offentlig omsetning av kunst. BKH skal ifølge Kunstavgiftsloven kreve inn avgiften og forvalte de innkrevde midler «til støtte for kunstnere som hovedsakelig har eller har hatt sitt virke i Norge, deres etterlatte og andre formål til fremme av norsk kunst». Midlene fra avgiften går uavkortet til fondet, som finansierer ny produksjon og formidling av kunst gjennom tilskudd, stipend og priser til kunstnere i Norge.

## Historie og profil
Bildende Kunstneres Hjelpefond ble opprettet av Stortinget i forbindelse med lov om kunstavgift av 4. oktober 1948, etter initiativ fra kunstneren Ulrik Hendriksen (1891–1960), som var profilert leder av Bildende Kunstneres Styre (BKS) i perioden 1940–1958. Hendriksen var selv fondets første direktør, og hvert år deler BKH ut Ulrik Hendriksens Ærespris i hans navn.

Fondet har siden starten gitt over 400 millioner kroner tilbake til kunstnerne, og i 2017 var de samlete tildelinger på 30 millioner. Fondet utgjør dermed en betydelig finansieringskilde i kunstfeltet.

## Tildelinger fra BKH
Tildelingene fra BKH går hovedsakelig til kunstnere i form av stipend og tilskudd etter søknad. I overkant av 50 % av midlene er forbeholdt kunstnere over 60 år. BKH finansierer også stipender som tildeles av Kunstsentrene i Norge for å styrke det regionale kunstfeltet.

### Stipend med kunstfaglig begrunnelse
* Kunstnerstipend, treårig
* Kunstnerstipend, ettårig
* Kunstnerstipend til eldre kunstnere, ettårig
* Kunststudentstipend

### Tilskudd til eldre kunstnere
BKHs viktigste ordninger for eldre kunstnere er *Aktivitetstilskudd* (for kunstnere mellom 57 og 67 år og *Seniortilskudd* (for kunstnere mellom 67 og 82 år), begge behovsprøvde løpende økonomisk tilskudd til profesjonelle kunstnere. Eldre kunstnere kan også få tilskudd til å arrangere utstillinger.

## Andre ordninger

* Fra ordningen *Fremme av norsk kunst* gis det tilskudd til institusjoner og organisasjoner til finansiering av prosjekter for formidling, dokumentasjon, utvikling av visningssteder og nytt publikum.
* BKH yter *Gjesteateliertilskudd* til kunstnere for opphold ved gjesteatelierene i Skandinavisk forening i Roma og i Ny-Ålesund på Svalbard.
* Det gis også *Tilskudd til minneutstillinger* for avdøde kunstnere.
 
## Kunstpriser
*Høstutstillingsprisen (BKHs kunstpris)
* Kunsthåndverkprisen
* Fotokunstprisen
* John Savio-prisen
* Ulrik Hendriksens Ærespris
## Se også
* Norske Billedkunstnere
* Norske Kunsthåndverkere
* Forbundet Frie Fotografer

## Referanser


## Eksterne lenker
* Offisiell nettside BKH
* Offisiell nettside Kunstavgiften
Sør-Frankrike

**Sør-Frankrike**, kalt **le Midi** på fransk og *Miègjorn* på oksitansk, er et geografisk område som omfatter de sørlige delene av Frankrike. Området strekker fra Atlanterhavet og Biscayabukta i vest til Middelhavet og Rivieraen i øst.

Le Midi består stort sett av de tradisjonelle områdene Akvitania, Languedoc og Provence. Noen ganger settes skillet mellom Nord- og Sør-Frankrike ved ei linje som går omtrent fra La Rochelle ved Atlanterhavet og østover mot Italia over byene Clermont-Ferrand og Lyon. Skillet mellom Nord- og Sør-Frankrike settes andre ganger ved 45 grader nord. På et monument som markerer breddesirkelen i Pont-de-l'Isère i departementet Drôme står det å lese at "ici commence le Midi”. Byen Valence litt lenger sør kalles "la porte du Midi*
 I sør avgrenses Sør-Frankrike  av [[Spania]] ved [[Pyreneene]] og i øst av Italia og [[Alpene]]. Sør-Frankrike grenser altså til både [[Middelhavet]] og [[Atlanterhavet]]. Sør-Frankrike har for det meste [[middelhavsklima]], og en måte å definere området på, er at Sør-Frankrike  strekker seg så langt nord som det er mulig å dyrke [[oliven]]trær. En snevrere definisjon begrenser Midi til Sørøst-Frankrike,
 mer eller mindre tilsvarende det historiske Provence.

Sør-Frankrike tilsvarer stort sett det tradisjonelle landområdet som kalles [[Oksitania]], der det snakkes [[oksitansk]], fransk: *langue d'oc*, til forskjell fra *langues d'oïl* i Nord-Frankrike. Landskapene [[Auvergne]] og [[Limousin]] er likevel normalt ikke sett på som en del av Sør-Frankrike. Ved [[Pyreneene]] har det vært påvirkning fra baskisk kultur i områdene mot atlanterhavskysten og katalansk kultur i [[Roussillon]] ved [[Middelhavet]], mens italiensk kultur har vært gjeldende ved [[Nice]]. Området ved Nice ble en del av Frankrike først i 1860.

Midi kan bety både *sør* og *middag*/*midt på dagen* på fransk. Betegnelsen *Midi* kommer fra *mi* (midt) og *di* (dag) på gammelfransk, jamfør begrepet *Mezzogiorno* for Sør-Italia. Tidspunktet for middagstid var synonymt med retning sør, fordi i Frankrike, som på hele den nordlige halvkule nord for [[den nordlige vendekrets]], står sola i sør klokka 12.00. Tilsvarende var det også i mellomfransk, der *meridien'' kan bety både "middag" og "sør".

Marseille, Toulouse, Nice, Bordeaux, Toulon, Montpellier, Clermont-Ferrand, Avignon, Bayonne, Limoges, Nîmes, Pau, Valence, Béziers, Tarbes, Albi, Agen, Brive-la-Gaillarde, Périgueux, Montauban, Alès, Fréjus, Carcassonne, Vichy, og Castres er noen av byene i Sør-Frankrike.


File:Dune du Pilat 03.jpg|Dune du Pilat på Côte d'Argent ved Biscayabukta.
File:Canal du Midi aug 2011.jpg|Canal du Midi.
File:Moustiers Sainte Marie 1.jpg|Landsbyen Moustiers-Sainte-Marie i Provence.
File:Saint Tropez Ville.jpg|Saint-Tropez på Rivieraen ved Middelhavet.


## Referanser
Krokskar

**Krokskar** (Kraakskar) er en plass som ligger på sørsiden av Ersfjorden i Tromsø kommune, og på yttersiden av Kvaløya. Navnet kommer antageligvis av «Kråkskar», altså en blanding av fuglenavnet «Kråke» og «Fjellskar», i denne sammenhengen fjellskaret over til Kattfjorden, på andre siden av fjellet. Bukta er relativ åpen mot vær, men det finnes også en liten beskyttet sandstrand helt innerst i Krokskar.

## Historie
Gården var fra begynnelsen veldig stor og omfattet hele Ersfjordens sørside, fra Bremneset til Ersfjordgårdene. Fra 1620-årene kan man se at det har bodd folk her. Så har det bodd folk her fra og til. I 1900 bodde det to familier i Krokskar. Det er mange år siden noen bodde i bukta året rundt og i 2017 brukes plassen kun av hytteeier og turfolk.

## Referanser
Skamtind

**Skamtind** er en gård som ligger ytterst i Ersfjorden i Tromsø kommune, på yttersiden av Kvaløya. Gården ligger på neset og mellom neset og fjellet ligger en sandbukt. Plassen har sitt navn av fjellet Skamtinden som ligger bak gården. Navnet kommer av det gamle norske ordet «skamr». Ordet betyr at tinden er lavere enn de fjellene som ligger ved siden.

## Historie
Gården nevnes allerede 1614 og det er trolig at det var på 1600-tallet det først bosatte seg folk der. Eiendommen strakte seg langt inn over fjorden i den tiden, men ble seinere delt opp. Det bodde folk på Skamtind fra og til, men fra 1820 vet man at det bodde folk på gården igjen. Rundt 1875 bodde det 3 familier og 16 personer der. I 1900 bodde det 6 personer på Skamtind. Fra denne tid og i over 100 år var gården eid av en familie. Så ble den solgt og i 2017 brukes gården og bukta av hytteeier og turfolk.

## Referanser
Bremneset

**Bremneset** er en odde som ligger lengst ut Ersfjorden, på sørsiden av fjorden, i Tromsø kommune og på yttersiden av Kvaløya.

## Historie
Bremneset er selve odden lengst ut i fjorden mens plassen hvor det i gamle dager bodde folk, heter Maritheimen. Maritheimen har trolig fått sitt navn etter en kvinne som tidligere bodde på plassen. Fra 1814 vet man at plassen har vært bebodd. I 1875 bodde det syv personer på Maritheimen. Plassen ble fraflyttet allerede tidlig på 1900-tallet.

### Laks
Bremneset var en av de plassen hvor man drev med laksefiske. Da for de ut dit allerede i begynnelsen av mai og ble der hele sommeren. De var som regel to mann siden det var mye arbeid med blant annet ishus til fisken. I gamle dager måte de ro inn med fisken, men når lokalbåten begynte å gå kunne de levere laksen til den, når den passerte Bremneset.

## Referanser
Liste over færøyske lagtingsmedlemmer 1932–1936

**Liste over færøyske lagtingsmedlemmer 1932–1936**. Det ble valgt 21 medlemmer av Lagtinget på Færøyene for perioden 1932–1936. Sambandsflokkurin hadde 11 representanter, Sjálvstýrisflokkurin hadde 8, mens Javnaðarflokkurin hadde 2 (hvorav den ene brøt med partiet i løpet av perioden).

## Referanser
Svein Ulset

**Svein Ulset** (1952–2015) var en norsk professor ved Norges Handelshøyskole. Han forsket blant annet på økonomi innenfor telekommunikasjon og FoU.

Svein Ulset ble født i Volda og vokste opp i Hjørungavåg. Ulset gikk på Volda Gymnas og siden Norges Handelshøyskole, der han ble siviløkonom, og Universitetet i Bergen, der han tok graden cand.polit. Han hadde forskningsopphold ved Haas School of Business ved University of California, Berkeley. 

## Verk
* Ulset, S. (1996). R&D outsourcing and contractual governance: An empirical study of commercial R&D projects. *Journal of Economic Behavior & Organization*, 30(1), 63-82.
* Ulset, S. (2002). Mobile virtual network operators: a strategic transaction cost analysis of preliminary experiences. *Telecommunications Policy*, 26(9), 537-549.
* Ulset, S. (2008). The rise and fall of global network alliances. *Industrial and Corporate Change,* 17(2), 267-300.

## Referanser
Korpvasselva

**Korpvasselva** (også kalt *Korpelva*, nordsamisk: *Gáranasjohka*) er ei elv i Sør-Varanger kommune i Finnmark. Den er ei sideelv til Jakobselva og renner fra Korpvatnet til Langvatnet. Elva er 4,6 kilometer lang.

Elva har sin fjerneste kilde i et lite tjern sørøst for Midtfjellet. Herfra renner elva, som her kalles Oterbekken, mot nordøst ned til Korpvatnet. Etter Korpvatnet kalles den Korpvasselva og renner rolig videre østover gjennom Korpmyran, før den faller ned dalsida til munningen i Jakobselva på vestsida av Langvatnet, rundt 23 kilometer sør for Grense Jakobselv.

Jakobselv-vassdraget ble i 1980 vernet mot kraftutbygging i Verneplan II for vassdrag.

## Referanser
Hans Hartwig von Beseler

**Hans Hartwig von Beseler** (født 27. april 1850, død 20. desember 1921) var en tysk generaloberst. Han var øverste kommandant i den tyske invasjonen av Belgia og beleiringen av Antwerpen i 1914.

Han mottok flere utmerkelser, blant annet Jernkorset klasse 2 for sin innsats i Den fransk-tyske krig og Jernkorset klasse 1 for første verdenskrig.

### Rang
* 1870/71: Løytnant
* 1875-06-15: Premierløytnant
* 1882-04-18: Kaptein
* 1888-09-19: Major
* 1893-10-17: Oberstløytnant
* 1897-03-22: Oberst
* 1900-01-27: Generalmajor
* 1903-04-18: Generalløytnant
* 1907-11-09: General i infanteriet
* 1918-01-27: Generaloberst

## Bibliografi
* Bogdan Graf von Hutten-Czapski, *Sechzig Jahre Politikk unn Gesellschaft*, 1 - 2, Berlin 1936

## Referanser
Heidi Høivik

**Heidetraut (Heidi) von Weltzien Høivik** (født 1942) er næringslivsforsker. Hun er professor emeritus ved Handelshøyskolen BI.

Hun har PhD fra University of Colorado (1972).Hun har tilleggsutdannelse fra Harvard University, Institute for Educational Management. (1991) Høivik var prorektor ved BI 1989-1994. I 2003 ble hun tildelt "Honorary Doctor" av The Estonian Business School for hennes banebrytende arbeid for næringslivsetikk som President av European Business Ethics Network (1999-2008).
Hun har vært gjesteforsker og gjesteprofessor i Tel Aviv (1995-1997), New Zealand og Kina. Fra 2008- 2018 fungerte hun som rådgivende gjesteprofessor for Center for Business Ethics at SASS (Shanghai Academy of Social Sciences).

Hennes forskning omfatter blant annet næringslivsetikk og ledelse, samt Bedriftens Samfunnsansvar. Av spesiell interesse er utvikling av varsling i offentlig og privat sektor. Hun har vært styremedlem i Transparency International Norge.

## Referanser


## Eksterne lenker
*
Victor Deguise

**Victor Joseph Dieudonné Deguise** (født 22. desember 1855 i Liège, død 18. mars 1925 i Ixelles) var en belgisk generalløytnant, som hadde ansvaret for forsvaret av Antwerpen under første verdenskrig.

Deguise gikk inn i den belgiske hær i 1874 som løytnant i ingeniørtroppene. I 1888 ble han utpekt til professor i festningsbygg ved det kongelige belgiske militærakademi. Mellom 1909 og 1911 var han sjef for ingeniørtroppene i Brussel. Mellom 1911 og 1914 var han direktør for 3. direktør for 3. militærdistrikt i Belgia med ansvar for befestninger.

## Referanser
Archibald Paris

**Archibald Paris** (født 1861, død 1937) var en britisk generalmajor i Royal Marines, som hadde kommandoen over Royal Naval Division under første verdenskrig. Han var far til brigadegeneral Archibald Paris, som gjorde tjeneste under andre verdenskrig i Malaya.

Paris hadde kommandoen over flåtedivisjonen fra den ble samlet i Antwerpen og han bevarte den særlige identitet og karakter, som divisjonen hadde mens den sloss sammen med hæren. Den 14. oktober 1916 ble han såret i skulderen, ryggen og han mistet sitt venstre ben, og måtte derfor avgi sin kommando.

Han døde den 30. oktober 1937.

For sin innsats ble Paris utnevnt til kommandør i den belgiske Leopoldsordenen (med sverd), tildelt det belgiske krigskors og det franske Croix en guerre. Han var også kommandørridder av Order of the Bath.

## Referanser
Ingunn Myrtveit

**Ingunn Myrtveit** (født 1960) er en norsk økonom. Hun er professor ved Handelshøyskolen BI (siden 2007) og er leder av Institutt for regnskap, revisjon og foretaksøkonomi samme sted. Myrtveit har doktorgrad fra NHH i 1995.

## Verk
* *Insentiver og effektivitet - det norske bensinmarkedet* (dr.avhandling), 1994.
* Foss, T., Stensrud, E., Kitchenham, B., & Myrtveit, I. (2003). A simulation study of the model evaluation criterion MMRE. *IEEE Transactions on Software Engineering,* 29(11), 985-995.

## Referanser


## Eksterne lenker
*   
* Google Scholar-profil
Linda Lai

**Linda Lai** (født 1962) er professor i ledelse og organisasjonspsykologi ved Handelshøyskolen BI. Hun har doktorgrad fra NHH (1991).

## Verk
* *Makt og påvirkning.* Cappelen, 2014. ISBN  9788202381998
**Strategisk kompetansestyring*, Fagbokforlaget, 2004 ISBN 9788276748864
**Dømmekraft,* Tano Aschehoug, 1999 ISBN 8251838460 (E-bok fra NB)

## Referanser




## Eksterne lenker
*
Berit von der Lippe

**Berit von der Lippe** (født 1944) er en norsk medie- og kommunikasjonsforsker. Hun er professor emeritus ved Handelshøyskolen BI. Hun forsker blant annet på kjønnsroller og -stereotypier i medias fremstilling av saker.

## Verk
* *Medier, politikk og samfunn.* Redigert av Berit von der Lippe. Cappelen, 2006. ISBN 9788202261672

## Referanser


## Eksterne lenker
*
Anne Welle-Strand

**Anne Welle-Strand** (født 1948 i Stockholm) er en norsk utdanningsforsker og pedagog. Hun er professor emerita ved Handelshøyskolen BI. Welle-Strand har PhD fra Stockholms Universitet. Ved BI er hun professor i utviklingsstudier og mikrofinans, hun var også direktør for BIs senter for mikrofinans. Tidligere har hun arbeidet for UNESCO.

Welle-Strand er datter av forfatter og motstandsmann Erling Welle-Strand.

## Verk
*Welle-Strand, A., & Tjeldvoll, A. (2002). The Norwegian unified school-a paradise lost?. *Journal of Education Policy,* 17(6), 673-686.
*Welle-Strand, A. (2000). Knowledge production, service and quality: Higher education tensions in Norway. *Quality in Higher Education,* 6(3), 219-230.
*Tiplic, D., & Welle-Strand, A. (2006). Bosnia-Herzegovina's Higher Education System: Issues of Governance and Quality. *European Education,* 38(1), 16-29.

## Referanser

## Eksterne lenker
* 
*
Ragnhild Kvålshaugen

**Ragnhild Kvålshaugen** (født 1963) er en norsk professor i strategi ved Handelshøyskolen BI. Hun har doktorgrad BI (2001) og har hatt forskningsopphold ved Berkeley og Stanford. Hun har blant annet forsket på hvem som blir toppledere i norske bedrifter.

## Verk
*2012 "Organisere og lede - dilemmaer i praksis", med Grete Wennes. Fagbokforlaget. ISBN 9788245012484
* Breunig, K. J., Kvålshaugen, R., & Hydle, K. M. (2014). Knowing your boundaries: Integration opportunities in international professional service firms. *Journal of world business*, 49(4), 502-511.

## Referanser


## Eksterne lenker
* 
* Profil på Google Scholar
Astrid Marie Richardsen

**Astrid Marie Richardsen** (født 1950) er professor i organisasjonspsykologi ved Handelshøyskolen BI. Hun har doktorgrad fra McGill University (1986). Hennes forskning inkluderer stress, burnout og motivasjon. Hun har også forsket på kjønn og mangfold.

## Verk
* Nerstad, Christina G. L.; Richardsen, Astrid Marie: «Motivasjon og velvære i arbeidslivet». *Produktiv motivasjon i arbeidslivet* redigert av Robert Buch, Anders Dysvik og Bård Kuvaas. Cappelen Damm Akademisk 2016 ISBN 9788202394738
* Martinussen, M., Borgen, P. C., Richardsen, A. M., Mandy, A., Pavlakis, A., Raftopoulos, V., & Cossman, L. (2011). Burnout and engagement among physiotherapists. *International Journal of Therapy & Rehabilitation,* 18(2).
*Richardsen, A. M., & Martinussen, M. (2008). Hva skal til for å øke arbeidsglede og motivasjon? En undersøkelse av jobbengasjement i helse-og omsorgsyrker. *Tidsskrift for Norsk Psykologforening*, 45(3).

## Referanser


## Eksterne lenker
*
Mette Andersson

**Mette Andersson** er en norsk sosiolog. Hun er professor i sosiologi ved Universitetet i Oslo og var tidligere professor i sosiologi ved Universitetet i Bergen (2009–2014). Anderssons fagfelt er kultursosiologi og politisk sosiologi der hun forsker på blant annet migrasjon, etnisitet, sosiale bevegelser, identitet, ungdom, idrett og globalisering.
## Verk
### Bøker
*Andersson, M., Lithman, Y.G. & Sernhede, O. (red.). 2005. *Youth, Otherness and the Plural City: Modes of Belonging and Social Life.* Göteborg: Daidalos.
*Andersson, M. 2008. *Flerfarget idrett. Nasjonalitet, migrasjon og minoritet*. Bergen: Fagbokforlaget. 

### Artikler
*Andersson, M. 2007. "Corporate multiculturalism bounces across the Atlantic. The introduction of semi-professional basketball in Norway". *International Journal of Sport Management and Marketing* 2(1-2): 2-15.
*Andersson, M. 2006. Colonialisation of Norwegian Space: Identity Politics in the Streets of Oslo in the 1990s. *Norsk tidsskrift for migrasjonsforskning,* nr. 1/2006: 6-24.
*Andersson, M. 2004. Identitetsarbeid og identitetspolitikk. *Sosiologi i dag*, vol. 34, no. 3/2004: 55-82.
*Andersson, M. 2003. Immigrant youth and the dynamics of marginalization. *Young,* vol.11, no. 1: 74-89.
*Andersson, M. 2002. Identity Work in Sports. Ethnic Minority Youth, Norwegian Macro-debates and the Role Model Aspect. *Journal of International Migration and Integration*, vol. 3, no. 1: 83-107.
*Andersson, M. 2010. "The social imaginary of first generation Europeans", *Social Identities*, 16(1): 3-21.
*Vassenden, A. & Andersson, M.  2011. Whiteness, non-whiteness and ‘faith information control’: religion among young people in Grønland, Oslo,  *Ethnic and Racial Studies* 34(4): 574-593.

### Kapitler
*Andersson, M. 2011. "Global integration in the Nation: The Emergence of Non-White Athletes and Anti-Racist Initiatives in Norwegian Elite Sport". pp.&nbsp;150–166 i *Sport and Challenges to Racism,* redigert av Jonathon Long og Karl Spracklen. Hampshire: Palgrave Macmillian.
*Andersson, M. 2009. "De todos blancos a la mayoría blanca. Migraciones deportivas e integración en el fútbol noruego". In Llopis-Goig, R. (ed.): *Fútbol postnacional. Transformaciones sociales y culturales del 'deporte global' en Europa y América Latina.* Barcelona: Editorial Anthropos.
*Andersson, M. 2007. Migrasjon som utfordring. Kritikk av metodologisk nasjonalisme, s. 53-79 i Grenser for Kultur? Perspektiver fra norsk minoritetsforskning, redigert av Øivind Fuglerud og Thomas Hylland Eriksen. Oslo: Pax.

## Referanser

## Eksterne lenker
*
Isa Miranda

**Isa Miranda** (egentlig *Inés Isabella Sampietro*, født 5. juli 1905 i Milano, død 8. juli 1982 i Roma) var en italiensk skuespillerinne med en internasjonal filmkarriere. Hun var ved siden av også forfatterinne og malerinne. Hun medvirket i mange italienske, men også tyske, franske, britiske og amerikanske filmer. 
## Liv og virke
Hun arbeidet som kontorist og modell, men tok så undervisning i skuespilleri ved Accademia dei Filodrammatici i Milano.

Hun hadde småroller i film da hun ble valgt av regissøren Max Ophüls til å spille hovedrollen i *[[Lidenskap (1934)|Lidenskap]] (La signora di tutti)* i 1934. I denne filmen spilte hun rollen som Gaby Doriot, en berømt skuespillerinne som var glad i eventyr og som menn forelsket seg i. Det var etter denne suksessen at hun endret sitt scenenavn til *Isa Miranda*.

I kjølvannet av dette fikk hun en rekke filmkontrakter og en Hollywood-kontrakt med Paramount Pictures. Der ble hun markedsført som *«Den italienske [[Marlene Dietrich]]»*, og spilte *[[femme fatale]]*-roller i en rekke filmer, som *Hotel Imperial* (1939) og *Hva skal du gjøre i natt? (Adventure in Diamonds)* (1940).

Kort etter utbruddet av andre verdenskrig vendte hun tilbake til Italia, og fortsatte der som teater- og filmskuespillerinne. Hun ble hedret med pris som beste kvinnelige skuespillerinne ved filmfestivalen i Cannes i 1949 for *[[Tre hektiske døgn]]* (fransk: *Au delà des grilles*, italiensk: *Le mura di Malapaga*).

Karrieren bragte henne også til Frankrike, Vest-Tyskland og Storbritannia. Blant de andre filmer hun spilte i kunne fremheves *[[Siamo donne]]* (1953), en episodefilm der hun spiller med Anna Magnani, Alida Valli og Ingrid Bergman; *[[Summertime (1955)|Summertime]]* (1955); *[[The Abandoned (1955 film)|Gli Sbandati]]* (1955); *Det nakne lerret* (1963); *Den gule Rolls Royce* (1964); *Fiskerens sko* (1968), og Liliana Cavanis *[[Nattportieren]]* (1974).

Miranda var gift med den italienske regissør og filmprodusent Alfredo Guarini, og ble enke i 1981. Hun døde i Roma i 1982, tre dager etter sin 73. fødselsdag.

## Filmografi (utvalg)
* 1934: *[[Lidenskap (1934)|Lidenskap]] (La signora di tutti)*
* 1936: *[[Du er mitt liv]] (Du bist mein Glück)*
* 1937: *[[Nina Petrovnas løgn]] (Le mensonge de Nina Petrovna)*
* 1939: *Hotel Imperial*
* 1940: *Hva skal du gjøre i natt? (Adventure in Diamonds)*
* 1942: *Malombra*
* 1949: *[[Tre hektiske døgn]] (Au delà des grilles)*
* 1950: *[[Kjærlighetskarusellen (film)|Kjærlighetskarusellen]] (La ronde)*
* 1952: *De 7 dødssynder (Les sept péchés capitaux)*
* 1954: *Før syndfloden (Avant le déluge)*
* 1955: *[[Sommergalskap]] (Summertime)* 
* 1957: *Farlig begjær (Une manche et la belle)*
* 1963: *Det nakne lerret (La noia)*
* 1964: *Den gule Rolls Royce*
* 1964: *Kjenner de stemmen?*
* 1964: *[[Einer frisst den anderen]]*
* 1964: *En ny verden* 
* 1968: *Fiskerens sko*
* 1973: *A Bay of Blood* 
* 1973: *[[Nattportieren]]*

## Referanser


## Eksterne lenker
*
Jostein Bakke

**Jostein Bakke** (født 1972) er en norsk geolog. Han er professor ved Universitetet i Bergen, institutt for geovitenskap, der han arbeider med kvartære geosystemer (kvartærgeologi). Han tok doktorgraden i 2004 med avhandlingen *Late Weichselian and Holocene glacier fluctuations along a coastal south–north transect in Norway – climatic and methodological implications*. 

Bakke har kartlagt landskapet under Folgefonna der det ligger 30–40 skjulte innsjøer og disse kan komme til syne når Folgefonna minker. Bakke frykter at når isbreen i fremtiden kalver i disse innsjøene kan det skape en flodbølge og naturkatastrofe for bygdene langs fjorden nedenfor.

Bakke er fra Jondal og etablerte der i 1994 Folgefonna breførarlag. 

## Referanser




## Eksterne lenker
*
Frangipane

**Frangipane** er et fyll laget av eller smaksatt med mandler. *Frangipani* () er avledet fra *frangere il pane* (italiensk for «som bryter brødet»). Dette fyllet kan brukes på en rekke måter inkludert i kaker og bakevarer som *bakewell-terte*, *conversation-terte*, *jésuite* og *pithivier*. En fransk stavemåte i en kokebok fra 1674 er *franchipane*, mens den tidligste moderne stavemåten er fra en bakeordbok fra 1732. Frangipane ble opprinnelig betegnet som en vaniljesaus-terte med mandler eller pistasjenøtter, men ble etter hvert brukt som betegnelse for et fyll som kan brukes i en rekke bakevarer. Frangipane er en av Frankrikes mange tradisjonelle retter forbundet med julefeiring. Den blir også gjerne spist til frokost.

I dag er frangipane vanligvis laget av smør, sukker, egg og kvernede mandler.

## Etymologi
*Frangipane/frangipani* er avledet fra *frangere il pane* som den adelige Frangipani-familien fra Roma fikk sitt navn etter, i det 11. århundret. En viss Frangipane var parfymier til Ludvig XIII av Frankrike, derav det alminnelige navnet på de blomstrende tropiske trærne med det vitenskapelige navnet *[[Frangipani|Plumeria]]*. Andre tror det er avledet fra St. Francis; *pane* er italiensk for brød og *Frangi* ville ha vært cognomenet til St. Francis.

## Referanser
Per Overrein

**Per Overrein** (født 1956) er en norsk platearbeider og politisk aktivist, høyskolelektor og forfatter.

Overrein gikk i lære i murerfaget fra 1973 til 1975, før han begynte ved Trondheim Mekaniske Verksted. Der arbeidet han som platearbeider fra 1977 til 1983. Han fortsatte som platearbeider, klinker og sveiser til han på siste del av 1980-tallet ble kranfører, først hos Tor E linge AS, deretter ved AS Anlegg.

På 1990-tallet studerte Overrein historie, sosiologi og statsvitenskap, og tok en cand.mag.-grad ved Universitetet i Trondheim. Senere har han arbeidet ved Høgskolen i Sør-Trøndelag avdeling for Lærerutdanning og Tegnspråk, og vært høgskolelektor i samfunnsfag. På høyskolen har den tidligere verftsarbeideren også vært blant initiativtagerne til å bygge opp eget studietilbud om fagbevegelsens historie.

Politisk har Overrein bakgrunn fra ml-bevegelsen, og var aktiv i Rød Ungdom og Arbeidernes kommunistparti. Fra 1983 til 1985 var han leder i Rød Ungdom. I 1990 sto han i spissen for en parti-opposisjon som ønsket endringer i AKP(m-l)s politikk, en blokk som favnet om lag en tredjedel av delegatene på partiets landsmøte dette året. Senere har han stått på Rødts lister ved kommunevalget i Trondheim.

## Bibliografi
* 2001: *Hvor ånden bærer bud - Østlendingen fra Arbeiderdemokratene til Orkla*, Elverum, Østlendingen. ISBN 8299616506.

## Referanser


## Eksterne lenker
* Presentasjon på NTNUs sider
* Hovedoppgave av Per Overrein: ''Avviklingen av partipressen - En studie av avisen Østlendingen og norske partiavis-historier 1970 – 2004'', Institutt for sosiologi og statsvitenskap NTNU
Gro Schibsted Sandvik

**Gro Schibsted Sandvik** er professor emerita i utøvende musikk og var solofløytist i Bergen Filharmoniske Orkester 1967–2004. Fra 1964 hadde hun den samme posisjonen i Stavanger Symfoniorkester. I 1967 ble hun medlem av Bergen Blåsekvintett, 

Hun har en karriere som solist og kammermusiker, noe som inkluderer urframføringer av en rekke verk, blant annet den skandinaviske premieren på John Coriglianos konsert for fløyte og orkester. 

Filosofien hennes om musikk og fløytespill, er basert på private studier med Marcel Moyse og mime- og skuespill-professor emeritus Bud Beyer.

## Karriere
Fra 1965 har Sandvik undervist ved Griegakademiet, Universitetet i Bergen. I 1999 ble hun professor i utøvende musikk. Artiklene hennes om fløytespill i korps er bredt anerkjent og som dedikert og inspirerende pedagog er hun ettertraktet som gjesteforeleser og underviser. Hun er involvert i et EØS-prosjekt som er et samarbeid om presentasjon av islandske, polske og norske komponister for unge fløytister. 

Hennes profesjonelle liv er beskrevet i en bok av Ewa Murawska med tittelen *Gro Sandvik, my life with the Flute*. Sandvik ble intervjuet i *Flute Talk Magazine* i oktober 2006, og var invitert til å konsertere og undervise på National Flute Association Convention i Abuquerque 2007. Hun har ledet master classes, gitt konserter og deltatt i pedagogiske paneler på flere utenlandske universitet.

Gro Sandvik har vært engasjert som jurymedlem i musikkonkurranser, og har hatt verv i flere komiteer knyttet til fremføring og norsk musikkutdanning. I 2012 underviste hun en periode ved Western Michigan University, og i studieåret 2006/2007 var hun gjesteprofessor i fløyte ved University of Iowa.

Hun er æresmedlem av Norsk Fløyteforum og Bergens Kammermusikkforening og fikk i 2012 Kongens fortjenstmedalje for sin innsats.

## Diskografi
**Med Stein-Erik Olsen**
* 1986: *Double Delight*, BD 7004
* 1994: *Diptych*, PSC 1083
* 2010: *Léspace entre nous*, PSC 1268
* 2015: *Ketil Hvoslef: Seonveh, Double Concerto*, PSC 1339

**Med The Bergen Wind Quintet**
* 1983: *The Bergen Wind Quintet*, BIS CD-291
* 1989: *Carl Nielsen – Wind chamber music*, BIS CD-428
* 1990: *Pauline Hall (Suite for wind quintet)*, PSC 3105
* 1993: *The Bergen Wind Quintet*, PSC-1094
* 1998: *Blue Dawn into white heat*, INNOVA 517
* 2000: *Øystein Sevåg Early Works, Siddharta records* / BMG 74321, 767262
* 2001: *The Adaskin Collection*, AdLar Music MM 105
* 2002: *David Maslanka: The Bergen Wind Quintet*, BIS CD-1228
* 2008: *J. Francaix: Quintets, Quartet, Divertissement*, BIS-SACD-2008
* 2009: *Sunday sessions*, MPR

**Med [[Einar Røttingen]]**
* 2007: *Chromos*, PPC 9059

**Diverse**
* 1998: *Speculum Regale*, compositions by J. Blaauw, VEST-LYD 1998
* 2010: *Romanza*, 2L-065-SACD
* 2010: *Gardens of Hokkaido*, ACD 5072
* 2010: *New works for flute by Poznan-based composers*, AP 0245
* 2011: *Flute Friends*, AP 0204
* 2013: *K. Sivertsen: Dragning, Brevet til Louise*, ARCD 1301
* 2015: *Ketil Hvoslef II: Octet*, LWC 1081
* 2016: *Ketil Hvoslef III: Sextet*, LWC 1117

## Referanser


## Eksterne lenker
* 
* EEA Grants
Erling Moxnes

**Erling Moxnes** (født 1952) er en norsk professor i systemdynamikk ved Universitetet i Bergen, Institutt for geografi.
## Verk
*Moxnes, Erling. 2015. An Introduction to Deterministic and Stochastic Optimization, s. 243-276. I Rahmandad, Hazhir; Oliva, Rogelio; Osgood, Nathaniel D. (red.) *Analytical Methods for Dynamic Modelers*.  ISBN 978-0-262-02949-0. 

## Referanser


## Eksterne lenker
*
Dušan Oršula

**Dušan Oršula** (født 23. august 1979) er en slovakisk tidligere skihopper fra Brezno som representerte LKS Dukla Banska Bystrica. Han konkurrerte internasjonalt i årene 1993-2003.

Han deltok i junior-VM i 1994 og 1996, med 52. plass i Gallio (Asiago) i 1995 som beste individuelle plassering. I VM i skiflyging i Harrachov i 2002 ble han nummer 47 av 49 deltakere. I VM i Predazzo (Val di Fiemme) i 2003 greide han ikke å kvalifisere seg til hovedrennene verken i storbakken eller normalbakken. Bare tre ganger gikk han videre fra kvalifiseringen til verdenscuprenn - beste resultat var 37. plass i storbakken i Harrachov 7. februar 1999. I kontinentalcupen var hans beste plassering i enkeltrenn 7. plass i Westby 20. februar 1999. Beste plassering sammenlagt i kontinentalcupen var 128. plass i 1999/2000.

Plasseringer i junior-VM:

## Referanser


## Eksterne lenker
*
MercedesCup 2017

**[[MercedesCup]] 2017** var en tennisturnering, og del av ATP-touren 2017 som fant sted i Stuttgart i Tyskland fra 12. til 19. juni 2017. 

Det ble konkurrert i singel og dobbel for menn på gress.

## Vinnere
### Singel
*  **[[Lucas Pouille]]** slo  Feliciano López,  4–6, 7–6(7–5), 6–4

### Dobbel
*  **[[Jamie Murray]]** /  **[[Bruno Soares]]** slo  Oliver Marach /  Mate Pavić, 6–7(4–7), 7–5, [10–5]

## Referanser


## Eksterne lenker
*
Aegon Open Nottingham 2017

**[[Aegon Open Nottingham]] 2017** var en tennisturnering, og del av WTA-touren 2017 som fant sted i Nottingham i Storbritannia fra 12. til 18. juni 2017. 

Det ble konkurrert i singel og dobbel for kvinner på gress. Det ble også konkurrert på Challengernivå for menn.

## Vinnere
### Singel kvinner
*  **[[Dudi Sela]]** slo  Thomas Fabbiano 4–6, 6–4, 6–3.

### Singel menn
*  **[[Donna Vekić]]** slo  Johanna Konta, 2–6, 7–6(7–3), 7–5

### Dobbel menn
*  **[[Ken Skupski]]** /  **[[Neal Skupski]]** slo  Matt Reid /  John-Patrick Smith 7–6(7–1), 2–6, [10–7].

### Dobbel kvinner
*  **[[Monique Adamczak]]** /  **[[Storm Sanders]]** slo  Jocelyn Rae /  Laura Robson, 6–4, 4–6, [10–4]

## Eksterne lenker
*
Rosmalen Grass Court Championships 2017

**[[Ricoh Open]] 2017** var en tennisturnering, og del av WTA-touren 2017 som fant sted i Rosmalen i Nederland fra 12. til 18. juni 2017. Den var også en del av ATP-touren.

Det ble konkurrert i singel og dobbel for menn og kvinner på gress.

## Vinnere
### Singel menn
*  **[[Gilles Müller]]** slo  Ivo Karlović, 7–6(7–5), 7–6(7–4)

### Singel kvinner
*  **[[Anett Kontaveit]]** slo  Natalia Vikhlyantseva, 6–2, 6–3

### Dobbel menn
*  **[[Łukasz Kubot]]** /  **[[Marcelo Melo]]** slo  Raven Klaasen /  Rajeev Ram, 6–3, 6–4

### Dobbel kvinner
*  **[[Dominika Cibulková]]** /  **[[Kirsten Flipkens]]** slo  Kiki Bertens /  Demi Schuurs, 4–6, 6–4, [10–6]

## Referanser


## Eksterne lenker
*
Nicholas Mickelson

**Look Sa Nicholas Kengkhetkid Mickelson** (født 1999) er en norsk-thailandsk fotballspiller som for spiller for SV Elversberg. 

Han debuterte på hjemmebane for  mot Molde 2 den 23. mai 2015. 

En langvarig skade ødela mye av oppholdet i Godset. 31. august 2021 ble han solgt til den danske klubben Odense Boldklub.

## Landslaget
Han ble tatt ut i Norges tropp til U19-EM 2018 i  Finland.

Han ble tatt ut i Norges tropp til U20-VM 2019 i Polen. 6. mai 2019 ble han skadet og måtte trekke seg fra troppen. Han ble erstattet av Tomas Olai Totland.

## Referanser


## Eksterne lenker
*
Grusbane (tennis)

En **grusbane** er en av flere ulike typer tennisbaner. Grusbaner er konstruert av knust skifer, stein eller murstein. Den røde grusen, som primært anvendes i Europa og Sør-Amerika, er langsommere enn det grønne Har-Tru-grusen, som primært finnes i Nord-Amerika. French Open er den eneste av de fire Grand Slam-turneringene, som spilles på grus.

Grusbaner er billigere å bygge enn andre typer tennisbaner, men utgiftene til vedlikehold er høyere, fordi banene jevnlig skal tromles for å forbli jevne. Banens må også ofte vannes for å opprettholde vanninnholdet i grusen. Grønne grusbaner blir ofte bygget med en smule helling, slik at regnvann kan dreneres av banen.

Grusbaner er mer utbredt i det kontinentale Europa og Latin-Amerika enn i USA, Canada og Storbritannia.

Grusbaner skiller seg fra annen typer baner ved at ballen etterlater et merke på banen, som kan hjelpe med å avgjøre om et slag var inne eller ute.

## Se også
*Gressbane
*Hardcourt

## Referanser
Hardcourt

**Hardcourt** er et underlag, hvor man kan utøve ulike former for sport. Den mest brukte idretten på hardcourtunderlag er tennis.

I tennis er hardcourt et mye benyttet underlag utendørs og innendørs. Hardcourt er ansett for at være et underlag hvor hårdtslående spillere har en liten fordel. Hardcourtbaner kan variere i hastighet, men den er generelt hurtigere enn grus, men langsommere enn gress. Hvor mye ballens hastighet vil være, avhenger av hvor mye sand som tilføres malingen. Disse banene er ansett for å være den mest likeverdige type underlag for all spillestiler i tennis. U.S. Open blir spilt på en akryl-hardcourt *DecoTurf*, mens Australian Open spilles på en syntetisk hardcourt *Plexicushion*, hvor man tidligere har brukt *Rebound Ace*.

## Se også
* Gresstennis
* Grustennis

## Referanser
Gressbane (tennis)

En **gressbane** er en av de fire typer tennisbaner som blir brukt for sporten tennis. Gressbaner blir sammensatt av ulike typer gress, med tanke på hvilken turnering det er snakk om.

Selv om gressbaner er med tradisjonelt enn andre baner er kostnadene til vedlikehold mye høyere enn grusbaner og hardcourt. Gressbaner må også bli ubrukt i en dag hvis det regner, på grunn av at banene blir glatte.

Gressbaner er mest vanlig i Storbritannia, og hvert år blir Grand Slam-turneringen Wimbledon avholdt på gress. Gress er kjent som den raskeste av tennisunderlagene.

## Referanser


## Se også
* Grusbane
* Hardcourt
Storhøgda

**Storhøgda** er et fjell sør i Rendalen kommune i Innlandet. Det har en høyde på  meter over havet.

## Fotnoter



## Referanser
Blenheim

**Blenheim** har flere betydninger:

* Blenheim Palace, en herregård i England
* Blenheim (New Zealand), en by
* Slaget ved Blenheim, et slag under den spanske arvefølgekrigen
* Bristol Blenheim, et bombefly
Alcazar

**Alcazar** (arabisk for festning/slott) har flere betydninger: 

*Alcazar, en svensk popgruppe stiftet i 1998.
**[[Alcazar (film)|Alcazar]]*, en italiensk film fra 1940.
Johannes Guttesen

**Johannes Thomasius Nicolai Carl Guttesen** (født 8. februar 1875 i Vestmanna, død 22. desember 1936) var en færøysk seilmaker og politiker (Sj.). Han var medlem av det færøyske Lagtinget 1918–1928.

Han var sønn av Nicolai Guttesen (Niklas á Deild) og Sigga Maria Simon-Petersdatter. Han giftet seg med Betty Hansen og hadde sitt virke som seilmaker i hjembygden Vestmanna.

Guttesen var innvalgt på Lagtinget fra Norðurstreymoy 1918–1928 og formann i Vestmannas sognestyre (kommunestyre) 1918–1935.

Etter årelang sykdom døde han på Dronning Alexandrines hospital i Tórshavn i 1936.

## Referanser